**MARTFŰ VÁROS POLGÁRMESTERÉTŐL**

5435 Martfű, Szent István tér 1. Tel: 56/450-222,

e-mail: titkarsag@ph.martfu.hu

**JELENTÉS**

**a lejárt határidejű határozatok végrehajtásáról**

Tisztelt Képviselő-testület!

A lejárt határidejű határozatok végrehajtásáról az alábbiakban adok számot:

* **Martfű Város Önkormányzata Képviselő-testületének**

**47/2016.(IV.28.) határozata**

**az önkormányzati rendeletek felülvizsgálatáról**

Martfű Város Önkormányzatának Képviselő-testülete fenti számú határozatában (2. pont) megállapította, hogy A helyi Építési Szabályzatról szóló 7/2016.(IV.27.) rendeletét a helyi társadalmi viszonyok, illetve a magasabb szintű jogszabályok változásai miatt módosítani szükséges. A Képviselő-testület e határozatban meghatározott határidőt a 33/2017.(II.23.) határozatában (1-es pont 3. francia bekezdés) 2017. november 30-ra módosította.

***Végrehajtás:***

*A településkép védelméről szóló 2016. VI. 23-án kihirdetett LXXIV. törvény rendelkezéseinek való megfelelés (a Településképi Arculati Kézikönyv és a településképi rendelet készítése) következtében a félig kész, új településrendezési tervet át kell dolgozni. Ennek következtében tovább tolódik az új rendezési terv elfogadásának időpontja.*

**Határozat hatályban tartása indokolt. Határidő: 2018. november 30.**

* **Martfű Város Önkormányzata Képviselő-testületének**

**198/2015.(XI.26.) határozata**

**a Martfű Város Önkormányzat Testnevelési és Sportkoncepciójában foglaltak végrehajtására**

A határozatban a Képviselő-testület a jövőre vonatkozóan feladatként továbbra is meghatározta a Martfű Város Önkormányzata Testnevelési és Sportkoncepciójának két évente történő felülvizsgálatát.

***Végrehajtás:***

*A felülvizsgálatra vonatkozó előterjesztést 2017. november 30-án tárgyalja a Képviselő-testület.*

**A határozat hatályon kívül helyezése indokolt.**

* **Martfű Város Önkormányzata Képviselő-testületének**

**41/2017.(IV.2.) határozata**

**a Településképi Arculati Kézikönyv készítéséről**

Martfű Város Önkormányzata 41/2017. (IV.27.) határozatával döntött a Településképi Arculati Kézikönyv (továbbiakban: TAK) elkészítéséről, melynek határideje 2017. szeptember 30-a volt.

***Végrehajtás:***

*A TAK készítésével kapcsolatban az alábbi tájékoztatást adom:*

*2017. június 15-én kelt levelemmel megkerestem a 314/2012. (XI.8.) Korm. rendeletben foglaltak szerint a*

*Hortobágyi Nemzeti Park Igazgatóságát,*

*Szolnok Járási Hivatal Építésügyi és Örökségvédelmi Osztályát, Nemzeti Média és Hírközlési Hatóságot,*

*Miniszterelnökség Kulturális Örökségvédelemért felelős helyettes államtitkárát*

*a kézikönyv kidolgozásához szükséges adatok megkérése céljából.*

*2017. július 5-én partnerségi egyeztetés megtartására került sor.*

*Időközben a településkép védelméről szóló 2016. évi LXXIV. törvény rendelkezései 07. 01- 09. 29 között öt alkalommal módosultak. A 2017. szeptember 29-én hatályba lépett módosítás a TAK, valamint a településképi rendelet elfogadásának határidejét 2017. október 1-ről, 2017. december 31-ére módosította.*

*2017. szeptemberben megkaptuk a TAK nyers változatát a tervezőtől, melyet átolvastunk és az október 17-i egyeztetésen a főépítész úrral megtettük javaslatainkat az anyag pontosítása érdekében.*

**Határozat hatályban tartása indokolt. Határidő:2017. december 31.**

* **Martfű Város Önkormányzata Képviselő-testületének**

**82/2017.(V.11.) határozata**

**a 093/2 hrsz-ú önkormányzati út forgalom elől történő elzárásáról**

A határozatban a képviselő-testület az önkormányzat tulajdonában lévő 3.428 m2 nagyságú 093/2 hrsz. alatt található „kivett út” megnevezésű ingatlan egy részének (határozat mellékletét képező térképvázlat szerinti szakasz) közforgalom elől történő elzárásáról döntött.

A képviselő-testület felhatalmazta a polgármestert arra, hogy a közforgalom elől történő elzáráshoz szükséges hatósági intézkedéseket, a döntést követően azonnal megtegye.

Martfű Város Önkormányzata Képviselő-testületének a lejárt határidejű határozatokról szóló 119/2017.(VI.29.) határozatának 1. pontja **szerint** Martfű Város Önkormányzatának képviselő-testülete a 093/2 hrsz-ú önkormányzati út forgalom elől történő elzárásáról szóló 82/2017.(V.11.) határozatát **hatályban tartja,** azzal, hogy az érintett út kiszolgáló és lakóúttá történő minősítését Képviselő-testületnek 2017. szeptember 30-ig be kell terjeszteni.

***Végrehajtás:***

*A készülő, új rendezési terven az érintett út lakóút funkciót kap. Az új rendezési terv készítése a Települési Arculati Kézikönyv és a településképi rendelet elfogadását követően folytatható.*

**A határozat hatályban tartása indokolt. Határidő: 2018. november 30.**

**Határozati javaslat:**

Martfű Város Önkormányzata Képviselő-testületének

…/2017.(…….) határozata

a lejárt határidejű határozatokról

Martfű Város Önkormányzatának Képviselő-testülete megtárgyalta a lejárt határidejű határozatok végrehajtásáról szóló jelentést, és az alábbi határozatot hozta:

1. Martfű Város Önkormányzata Képviselő-testülete az önkormányzati rendeletek felülvizsgálatáról 47/2016.(IV.28.) határozatát **hatályban tartja, határidő: 2018. november 30.**
2. Martfű Város Önkormányzatának Képviselő-testülete a Martfű Város Önkormányzat Testnevelési és Sportkoncepciójában foglaltak végrehajtására vonatkozó 198/2015.(XI.26.) határozatát **hatályon kívül helyezi.**
3. Martfű Város Önkormányzata Képviselő-testülete a Településképi Arculati Kézikönyv készítéséről szóló 41/2017.(IV.2.) határozatát **hatályban tartja, határidő: 2017. december 31.**
4. Martfű Város Önkormányzata Képviselő-testülete a 093/2 hrsz-ú önkormányzati út forgalom elől történő elzárásáról 82/2017.(V.11.) határozatát **hatályban tartja, határidő: 2018. november 30.**

Erről értesülnek:

1. Képviselő-testület Tagjai

2. Jász-Nagykun-Szolnok Megyei Kormányhivatal, Szolnok

3. Martfűi Polgármesteri Hivatal Műszaki Iroda

4. Martfűi Polgármesteri Hivatal Pénzügyi és Adóügyi Iroda

5. Irattár

Martfű, 2017. november 22.

Dr. Papp Antal

polgármester

Készítette: Takács Katalin

vezető-főtanácsos

Látta: Szász Éva jegyző